***Safe as Milk***, er Captain Beefheart (Don van Vliet) and the Magic Bands første album, utgitt 1967.

Van Vliet utviklet på denne tiden en egen visjon for sin musikk. Den skulle baseres på blues, spesielt den av Howlin’ Wolf og John Lee Hooker, og konsentreres ned til det essensielle. Musikken skulle så underlegges og legeres med afrikanske og amerikanske ur-rytmer, men også med John Coltranes og Charles Mingus' frijazz. At han ikke kunne omsette denne visjonen på dagen er ikke så rart. *Safe as Milk* er derfor kanskje et av hans mindre eksperimentelle album, i hvert fall sammenliknet med hans mest kjente album *Trout Mask Replica*. Men også her finnes det uvanlige tekster og rytmer, som i «Abba Zaba». På sporene «Electricity» og «Autumn's Child» bruker han også theremin.

Et mysterium som omgir albumet handler om *Herb Bermann'*s identitet, han sies være medautor på åtte av stykkene. Flere personer, blant andre John French, hevder å ha møtt Bermann. Andre sier at de har blitt introdusert til opp til tre forskjellige Bermann's av van Vliet. Andre hevder at van Vliet har fortalt at Bermann ikke eksisterer og at navnet var oppfunnet for å lure plateselskapet.

Nyutgivelse
-----------

I oktober og november 1967 etter at dette albumet hadde blitt utgitt gikk bandet i studio for å gjøre innspillinger for et nytt album. Av forskjellige grunner ble det aldri utgitt. I 1971 ble fire av disse sporene utgitt som albumet *Mirror Man*, resten ble lagret i arkivet. I 1999 ble *Mirror Man* utgitt som CD med tittelen *The Mirror Man Sessions* sammen med de fleste ferdige innspillingene fra arkivet. Da det ikke var plass til alle er «Korn Ring Finger» tatt med som bonusspor på *Safe as Milk* sammen med noen alternativversjoner av andre spor fra disse opptakene.

I 1999 utga Buddha Records, som nå ble eid av Sony BMG, et nyredigert album på CD. De la til 7 bonusspor, tatt fra innspillingen av det uutgitte albumet som skulle være etterfølgeren av albumet *Brown Wrapper*. Disse sporene hadde blitt innspilt i november 1967 (2 måneder etter at *Safe as Milk* hadde blitt utgitt), og var fra den samme innspillingsrunden som låten «Mirror Man» i 1971. BMG's Buddha utga også "The Mirror Man Sessions" på CD i 1999, som en offisiell utgivelse av *Mirror Man*, med 5 ekstra spor tatt fra den samme innspillingen.

Sporliste
---------

Sporene 1 og 11 er arrangert av Ry Cooder.

Side A
1. «Sure 'Nuff 'N Yes I Do» (Bermann/VanVliet) 2:10
2. «Zig Zag Wanderer» (Bermann/VanVliet) 2:35
3. «Call on Me» (VanVliet) 3:10
4. «Dropout Boogie» (Bermann/VanVliet) 2:20
5. «I'm Glad» (VanVliet) 3:22
6. «Electricity» (Bermann/VanVliet) 3:00

Side B
1. 
2. «Yellow Brick Road» (Bermann/VanVliet) 2:50
3. «Abba Zaba» (VanVliet) 3:35
4. «Plastic Factory» (Bermann/Handley/VanVliet) 3:00
5. «Where There's Woman» (Bermann/VanVliet) 2:05
6. «Grown So Ugly» (Williams) 2:22
7. «Autumn's Child» (Bermann/VanVliet) 4:35

Bonusspor på CD-utgaven fra 1999
Alle spor er av Van Vliet.

1. 
2. «Safe as Milk» (Take 5) – 4:13
3. «On Tomorrow» – 6:56
4. «Big Black Baby Shoes» – 4:50
5. «Flower Pot» – 3:55
6. «Dirty Blue Gene» – 2:43
7. «Trust Us» (Take 9) – 7:22
8. «Korn Ring Finger» – 7:26

Musikere
--------

### The Magic Band

* Don van Vliet *Captain Beefheart*: vokalist, munnspill, bassmarimba
* Alex (pyjama) St. Clair *Alex Snouffer*: gitar
* Ry Cooder: gitar, slidegitar; bassgitar på 8 og 11
* Jerry Handley: bassgitar
* John French *Drumbo*: trommer, perkusjon

Jeff Cotton erstatter Ry Coder på gitar på bonussporene
### Gjestemusikere

* Russ Titelman: gitar på 11 og 12
* Milt Holland: perkusjon på 8, treblokker på 2 og 4
* Taj Mahal: perkusjon på 7
* Samuel Hoffman: theremin på 6 og 12

Produksjon
----------

* Richard Perry – produsent (i RCA Studio), cembalo
* Bob Krasnow – produsent
* Hank Cicalo – lydtekniker (i RCA Studio)
* Gary Marker – lydtekniker (demoer i Original Sound & Sunset Sound)

Referanser
----------

1. ↑  Unterberger, Richie. «Safe as Milk». Allmusic. Besøkt 24. januar 2011.
2. ↑  «Official singles». Captain Beefheart Radio Station. 2012. Besøkt 12. september 2020.
3. ↑  John Platt (januar 1999). «Note:». *Safe as Milk CD-hefte* **(engelsk)**. New York City: Buddha Records.

Litteratur
----------

* Colin David Webb: *The Man And His Music*, Kawabata Press, Cornwall, Storbritannia (1990)

Eksterne lenker
---------------

* «Safe As Milk discography». Captain Beefheart Radio Station. 25. juni 2012. Besøkt 12. september 2020.
* (en) *Safe as Milk* på Discogs Rediger på Wikidata

* (en) *Safe as Milk* på MusicBrainz Rediger på Wikidata

* (en) *Safe as Milk* på Spotify Rediger på Wikidata

* (en) *Safe as Milk* på AllMusic Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |